
DĖL SAVIVALDYBĖS TARYBOS 2026 M. RUGSĖJO 24 D. SPRENDIMO NR. 1-319  „DĖL VALSTYBĖS TURTO PERĖMIMO PANEVĖŽIO MIESTO SAVIVALDYBĖS NUOSAVYBĖN IR JO PERDAVIMO PANEVĖŽIO MIESTO SAVIVALDYBĖS ADMINISTRACIJAI“ PAKEITIMO

Panevėžys

1. Sprendimo projekto tikslai ir uždaviniai: 
Vadovaujantis Lietuvos Respublikos valstybės turto perėmimo savivaldybių nuosavybėn įstatymu (Nr. XIV-1252), Savivaldybės tarybos 2026 m. rugsėjo 24 d. sprendimu Nr. 1-319 „Dėl valstybės turto perėmimo Panevėžio miesto savivaldybės  nuosavybėn ir jo perdavimo Panevėžio miesto savivaldybės administracijai“ (toliau – Sprendimas) Savivaldybės nuosavybėn buvo perimta 16 nekilnojamųjų daiktų, tame skaičiuje ir Lietaus nuotekų šalinimo tinklai prie Statybininkų g. 22 (unikalus Nr. 4400-6974-8496).

 Rengiant Sprendimo projektą, dėl techninio netikslumo nurodyta klaidinga kadastrinių duomenų nustatymo data – 2026 m. birželio 12 d., nors turėjo būti nurodyta 2026 m. birželio 13 d.

Šiuo Savivaldybės tarybos sprendimo projektu siūlome patikslinti Sprendimo priedo 8 punktą: vietoj skaičių „2026-06-12“ įrašant skaičius „2026-06-13“. 

2. Siūlomos teisinio reguliavimo nuostatos, laukiami rezultatai: 
Vadovaujantis Panevėžio miesto savivaldybės tarybos veiklos reglamento, patvirtinto Panevėžio miesto savivaldybės tarybos 2023 m. balandžio 20 d. sprendimu Nr. 1-103 „Dėl Panevėžio miesto savivaldybės tarybos veiklos reglamento patvirtinimo ir Savivaldybės tarybos 2015 m. kovo 26 d. sprendimo Nr. 1-44 pripažinimo netekusiu galios“, 189 punktu, Taryba priimtus sprendimus gali sustabdyti, juos pakeisti ar panaikinti, jeigu teisės aktai nenustato kitaip.

Priėmus šį Savivaldybės tarybos sprendimą, bus patikslinti Lietaus nuotekų šalinimo tinklų prie Statybininkų g. 22 (unikalus Nr. 4400-6974-8496) duomenys ir nekilnojamasis daiktas įregistruotas Nekilnojamojo turto registre.

3. Lėšų poreikis ir šaltiniai:
Savivaldybė išlaidų neturės. Daiktinių teisių (nuosavybės ir patikėjimo teisės) į šį nekilnojamąjį turtą registravimas Nekilnojamojo turto registre (šiuo metu, vadovaujantis Lietuvos Respublikos valstybės informacinių išteklių valdymo įstatymo 30 straipsnio 2 dalimi, valstybės ir savivaldybių institucijoms registro objektų registravimo paslaugas  Registrų centras suteikia neatlygintinai). 
4. Sprendimui priimti reikalingi pagrindimai, skaičiavimai ar paaiškinimai:
Perimtas nekilnojamasis turtas bus naudojamas savivaldybių savarankiškosioms funkcijoms - nuotekų tvarkymo organizavimas - įgyvendinti.
5. Kieno iniciatyva parengtas sprendimo projektas:
Sprendimo projektą parengė Turto valdymo skyrius.
Turto valdymo skyriaus vyriausiasis specialistas

